**3. gaia: sintagma egitura**

[0. Oinarrizko kontzeptuak berrikusten 1](#_Toc527017273)

[0.1. Terminologia berrikusten: egitura harremanak 1](#_Toc527017274)

[0.2. osagaiak, sintagmak: nola ezagutu? 3](#_Toc527017275)

[1. X’ Teoria 5](#_Toc527017276)

[1.1. X’ Eskema 5](#_Toc527017277)

[1.2. Zer da X? buru funtzionalak ≠ buru lexikoak 7](#_Toc527017278)

[1.3. Osagarriak, espezifikatzaileak, adjunktuak 7](#_Toc527017279)

[2. Aditz sintagmaren azterketa 10](#_Toc527017280)

[2.1. AS-ren justifikazioa 10](#_Toc527017281)

[2.2. ASren Barruko Subjektuaren Hipotesia 10](#_Toc527017282)

[3. INF kategoriaz 13](#_Toc527017283)

[3.1. INF = perpausaren buru 13](#_Toc527017284)

[3.2. Aditzaren eta Inflexioaren bategiteaz euskaraz 14](#_Toc527017285)

[3.3. Inf-Sintagmaren adjunktuak 15](#_Toc527017286)

[4. Konplementatzaile kategoriaren berri laburra 15](#_Toc527017287)

[4.1. Konplementatzailea gramatika sortzailean 15](#_Toc527017288)

[4.2. Konplementatzailea eta Konp-sintagma euskaraz 16](#_Toc527017289)

[5. izen-sintagma, IS eta determinatzaile-sintagma 16](#_Toc527017290)

[5.1. IS eta DS ez dira berdinak 16](#_Toc527017291)

[5.2. IS-ren barneko egituraz 17](#_Toc527017292)

[5.3. DS-ren barneko egituraz 18](#_Toc527017293)

[6. Postposizio-sintagmak 19](#_Toc527017294)

[6.1. Kasu-markak eta postposizioak 20](#_Toc527017295)

[7. Adjektibo-Sintagma 21](#_Toc527017296)

[8. Graduatzaile-Sintagma 22](#_Toc527017297)

# 0. Oinarrizko kontzeptuak berrikusten

## 0.1. Terminologia berrikusten: egitura harremanak

(1)



**⚫ adabegiak:** arbola-diagramanlerroak gurutzatzen diren guneak

**⚫ amaiera-adabegiak:** a, b, c, d, e, f (azpian ale lexikoak dituztenak)

**⚫ adabegi adardunak ≠ adargabeak**

**1. Menderatzea:** A adabegiak B adabegia menderatzen du baldin eta (soilik baldin) A arbolan gorago badago, eta A-tik B-rako bidea beherantz badoa

**2. Zuzenean menderatzea** (edo *ararterik gabe menderatzea*):

A adabegiak B adabegia zuzenean menderatzen du baldin eta (soilik baldin) arbolan A B-tik gorako lehen adabegia bada, eta A-tik B-rako bidea beherantz badoa

**3. Alaba/ama:** A-k B zuzenean menderatzen badu, A B-ren ama da, eta B A-ren alaba

**4. Ahizpak:** B, C ahizpa-adabegiak dira bbaldin eta A-k biak zuzenean menderatzen baditu.

**5. Aurrean egotea:** A adabegia B adabegiaren aurrean dago baldin eta (soilik baldin) A B-ren ezkerretara badago eta batak bestea menderatzen ez badu.

**6. Osagai-komandoa:** A adabegiak B adabegia o-komandatzen du baldin (eta soilik baldin)

a. A-ren eta B-ren artean, batak bestea menderatzen ez badute; eta

 b. A menderatzen duen lehen adabegi adardunak B ere menderatzen badu.[[1]](#footnote-1)

● o-komandoak eragina du zenbait elementu zilegiztatzeko orduan:

a. Izenordain bihurkarien aurrekariak o-komandatu egin behar du bihurkaria:

( 2) Joneren alabak etengabe bere burua goraipatzen du

 a. Joneren alaba = bere burua; b. \*Jone = bere burua

b. *Ezer* bezalako ezezkako polaritatedun elementu bat ezeztapenak zilegiztatzen du, o-komandoaren bidez. O-komandorik ezean, ez dira zilegi halako izenordainak:

(3) a. Ez dut nik ezer jakin

 b. \* [ez borrokatzeak] ezer konpondu du

 c. \* [zure berri izan ez dudanez] ezer gertatu da.

## 0.2. osagaiak, sintagmak: nola ezagutu?

● osagaia = hitz baten inguruko egitura-multzo edo taldekatze bakoitza da osagai bat. Eskuarki, osagai bat dena adabegi batek osorik menderatuko du.

● sintagma: ardatz edo baten inguruko egitura multzo handienari esaten zaio (sintagma oro da osagai bat; baina badira sintagma izatera heltzen ez diren osagaiak = I’, A’…)

● osagaien inguruko intuizioak:

(4) A: Nortzuk gonbidatu dituzu afaltzera?

 B: Jonen gurasoak eta pisukideak

(5)

 a. [Jonen gurasoak] eta [pisukideak] b. Jonen [gurasoak eta pisukideak]

(a) kasuan “gurasoak eta pisukideak” ez da osagai bat; (b) kasuan, ordea, bada osagaia

● hurrenkera guztiek ez dute zertan anbiguoak izan:

(6) Gernikako urriko astelehenak = [Gernikako [urriko [astelehenak]]]

 = \* [ [Gernikako urriko] astelehenak]

(7) Anaren nebaren laguna = \*[Anaren [nebaren [laguna]]]

 = [[Anaren nebaren] laguna ]

(8) Amaiaren auzoko lagunak = [Amaiaren [auzoko [lagunak]]]

= [[Amaiaren auzoko] lagunak]

**● Zeintzuk irizpide daude osagaiak/sintagmak ezagutzeko?**

a. Sintagma diren osagai gehienak ***zati-galdera baten erantzun laburra*** izan daitezke:

(9) Jonek igandeetan Madrileko egunkari bat erosten du

(10) a. Zer egiten du Jonek?

 b1. Madrileko egunkari bat erosi

 b2. igandeetan Madrileko egunkari bat erosi

 b3. igandeetan Madrileko egunkari bat erosten du

(11) a. Zer erosten du Jonek?

 b1. Madrileko egunkari bat

 b2. \*igandeetan Madrileko egunkari bat (*igandeetan Madrileko egunkari bat* ez da osagai bat)

(12) a. Noiz erosten du Jonek (Madrileko egunkari bat)?

 b1. igandeetan

 b2. \* igandeetan Madrileko egunkari bat (*igandeetan Madrileko egunkari bat*

ez da osagai bat)

Hots, ez dago modurik [*igandeetan Madrileko egunkari bat*] galdera baten erantzun naturala izan dadin; beraz, ez da osagai bat edo egitura-multzo bat.

b. ***Ordezkapena*** = osagai dena zerbaitek osorik ordezkatu ahalko du:

(13) A: Hemen izan den gizon bizardun garai hori ezagutzen ote duzu?

 B: ez dut *bera* ezagutzen, baina bai beraren anaia

 (non *bera* = “hemen izan den gizon bizardun garai hori” DS osoa)

(14) a. Gernikako urriko astelehenak politak dira. *Hile horretan* urteak egiten ditut (non *hile horretan* = “urria” soilik, ez \* Gernikako urria)

 b. Gernikako urriko astelehenak politak dira. *Bertako* jaiak ere politak dira

 (non *bertako* = “Gernikako” soilik, ez \*Gernikako urriko)

c. ***Mugimendua***: nahiz ez den egia edozein osagai mugi daitekeela, egia da mugitzen denak osagai osoa, sintagma oso bat normalean, behar duela izan:

(15) a. Amaiak gabonetako oporretan opariak erosten ditu

 b*. gabonetako oporretan*, Anak opariak erosten ditu

 c. \**oporretan opariak*, Anak gabonetako erosten ditu

✓ “oporretan opariak” ezin aurreratzeak ez dela osagai bat iradokitzen du

► DS baten barruan, mugida (osagaiak lekuz aldatuta) erabil daiteke osagairik baden edo ez egiaztatzeko:

(16) a. Frantziako gobernuaren bulegoa ≠ gobernuaren Frantziako bulegoa

 b. Gernikako urriko astelehenak = urriko Gernikako astelehenak

✓ lehen kasuan, *Frantziako gobernua* osagaia da, ezin da desegin esanahia aldatu gabe[[2]](#footnote-2);

✓ bigarrenean, berriz, *Gernikako urriko* ez da osagaia, hurrenkera aldatu daiteke esanahia aldatu gabe.

● Komeni da argitzea irizpideok kale egin dezaketela arrazoi independenteengatik. Esaterako, (17) ez da gramatikala euskaraz:

(17) Kale gorria, Jon –n geratu da

Baina ez [*kale gorria*] osagai bat ez delako (DS kategoriakoa da), euskarazko postposizioek ezin dutelako beren osagarritik askatuta agertu baino.

# 1. X’ Teoria

● perpaus egituraz, hiztunok egitura eraikitzeko eta interpretatzeko erabiltzen dugun prozedura aurkitzeaz arduratzen den gramatika-atala dugu.

## 1.1. X’ Eskema

● Perpaus-egitura oro eskema bati jarraituaz eraikitzen da:

(18) X” = X2  “X-sintagma edo islapen nagusia”

 espezifikatzailea X’=X1 “X-aren tarteko islapena”

 osagarria X = Xo “burua, ardatza”

(19) a. X’ 🡺 YS + X (YS = osagarria)

 b. X” 🡺 ZS + X’ (ZS = espezifikatzailea)

● Argibide-oharrak:

a. Eskemaren berehalako ondorioa da perpaus-egituraren erregela berezirik ez dela existitzen, ez dagoela sintagmaz sintagma erregelarik ikasten ibili beharrik.

b. *Endozentrikotasuna*: sintagma oro buru/ardatz baten islapena bada, ez dago tankera honetako sintagmarik:

(20) \*IS

 A

c. Endozentrikotasunaren ondorioz ere, burua = Ø izan liteke

(21) a. mutil bera agurtu dut b. (lagun) hura agurtu dut

c. neska bat agurtu dut d. Jonen laguna agurtu dut e. Itsaso agurtu dut

f. [mutil bera] eta [neska bat] agurtu ditut

g. [Jonen laguna] eta [Itsaso] agurtu ditut

h. [hura] eta [Itsaso] agurtu ditut

 i. [neska bat] eta [Itsaso] agurtu ditut

Datuok iradokitzen dute *mutil bera, (lagun) hura, neska bat*… eta *Itsaso* tankera bereko sintagmak direla. Normalean, sintagma hori determinatzaile-sintagma izango da. Beraz, *Itsaso* ere DS izango da, determinatzailerik ageri ez bada ere:

(22) DS

 D’

 IS D

 Itsaso Ø

d. Hurrenkeraz, eskemak ez dio ezer:

🡺 Buru-parametroak finkatuko du hizkuntza jakin batean, [osagarria-X] edo [X-osagarria] nagusi den[[3]](#footnote-3).

🡺 Espezifikatzaileak, unibertsalki printzipioz, ezkerretara agertu ohi dira.

e. X, printzipioz, edozein buru izan liteke, funtzionala zein lexikoa (ikus beherago **1.2**).

f. Adarreztatzea bitarra da. Ondorio hau ez da nahitaez logikoki egia, baina interesgarria da, egitura posibleak zeharo murrizten dituelako:

(23) a. [A B C] (hau ez da existitu ere egingo, adarreztatzea bitarra bada)

 b. [A [B C]]

 c. [[A B] C]

✓ Oraingoz, ontzat emango dugu osagarri bi dauzkaten buruak egon daitezkeelako hipotesia (esaterako, ***eskaini/ erosi/ eman***…, A: [+DSdatiboa,+DS].

## 1.2. Zer da X? buru funtzionalak ≠ buru lexikoak

a. Kategoria lexikoak: izena, aditza, adjektiboa, adberbioa

 🡺 kategoria irekiak izaten dira (ezin konta ahalako kide dituzte)

 🡺 eduki lexikoa daukate (antonimo/sinonimoak dituzte)

 🡺 osagarri-sistema zabala daukate (denetariko osagarriak, printzipioz)

b. Kategoria funtzionalak: determinatzailea, inflexioa (= komunztadura, aspektua, denbora), konplementatzailea [graduatzaileak, zenbatzaileak (?), pre-/ postposizioak]

 🡺 kategoria itxiak izaten dira (zerrendatu daitekeen kide kopurua dute)

 🡺 eduki erlazionala daukate

 🡺 osagarri-sistema nahiko zurruna daukate (beti osagarri bera)

## 1.3. Osagarriak, espezifikatzaileak, adjunktuak

● Erlaziozko kontzeptuak dira (“A Bren osagarria, adjunktua, edo espezifikatzailea da”)

**● Osagarriak:** kategoria lexikoen arloan, osagarririk agertzen den edo ez hiztegiko ezaugarri jakin batzuei dago lotuta:

(24) aditzak: a. irakurri: [+DS] b. dimititu: [\_\_\_]

(25) izenak:

a. itzulpen, bahiketa, … : [*Bibliaren* itzulpen]-a

 b. irudi, erretratu, kritika: [(Artetaren) *Pitxitxiren* erretratu]-a

 c. gain, inguru, ondo… [*etxearen* inguru]-an

(26) adjektiboak:

a. berdin, adierazgarri … : [*bestearen* berdina], [*egoeraren* adierazgarri]

b. gaitz, zail…: [*egiten* erraza, zaila]

✓ kategoria funtzionalek osagarri finkoa izango lukete:

(27) a. ***IS*** –D b. ***AS***-Inf c. ***InfS*-**Konp

(281) postposizioak: atzizki direnez, ia beti [+ DS] edo [+Po-S]:

 a. [*etxe-ø*sg]DS –ra b. [*etxera*]PoS–ko

**● Espezifikatzaileak:**

🡺 X’ Teoriaren hasieran, espezifikatzailetzat jotzen ziren kategoria lexikoak “ixten” zituzten elementu funtzionalak (cf. Lorenzo & Longa 1993: 51-hh)

🡺 Ondoren (Chomsky 1986b), espezifikatzailea sintagma oso batek betetzen zuen gunea izatera pasa zen (betetzea kategoria bakoitzaren araberako hautua da); [espez, Inf’] gunea, bestalde, bete beharrekoa litzateke hizkuntza askotan.

🡺 Espezifikatzaile-gunearen ezaugarria buruari lotutako (bigarren) eskakizun bat asetzea izaten da, sarritan komunztadurari lotua; *subjektu*-funtzioa betetzen duten elementuak gune horretan kokatu ohi dira.

🡺 espezifikatzaileei buruzko oharrak:

a. Espezifikatzailerik ezean, X’ eta X” ez dira bereizten. Beraz, hauek baliokideak dira:

(29) a. D”=DS b. DS

 D’

 IS D

 IS D

 etxe hau etxe hau (hots: *etxe hau* = D’ = D”)

b. espezifikatzailerik eta osagarririk ezean, *X/X’/X”* bereizketak ere bere zentzua galtzen du; hartara baliokidetzat jo ohi dira honako diagramak:

(30) a. D”=DS b. DS

 D’

 D

 D

 hau hau

(hots : *hau* determinatzailea da, eta determinatzaile-sintagma ere bai).

**● Adjunktuak:** bigarren mailako modifikatzaileei, hiztegiko eskakizunetik kanpo agertzen diren modifikatzaileei esaten zaie; gehienetan errepikakorrak izan daitezke (hurrenkera nahiko askean):

(31) Jonek *urrian* *astelehen goizetan* *Gernikako azokan* *berak dakien postu batean* indabak erosten ditu

(32) a. *fakultate honetako* *Gasteizko* *lehen mailako* ikasle horiek

 b. gona *beltz luze polit* bat

🡺 ***Adjunktu*** deitura ematen zaie osagai bati ***atxiki*** edo ***adjunktatu*** egiten zaizkiolako; tankera bereko osagai bat sortzen dute. Azterbide bi eman ohi zaizkie:

(33) a. X’ b. X”

 JS X’ JS X”

 (non JS = X-aren adjunktua)

(34) a. … I’ b. … IS

 PoS I’ PoS IS

 PoS I’ PoS IS

 Gasteizko lehen mailako ikasle Gasteizko lehen mailako ikasle

# 2. Aditz sintagmaren azterketa

● Hona hemen X’ eskemak aurreikusten duena:

 (35) A”=AS

 espezifikatzailea A’

 osagarria A

a. Aditzaren osagarria: aditz bakoitzaren hautua (azpikategorizazioa) izango da osagarririk agertzen den edo ez.

b. Aditzaren espezifikatzaile-gunean, subjektu-funtzioa betetzen duen DS (bigarren argumentua) kokatu ohi da gero ikusiko dugunez.

c. Aditzaren adjunktutzat aditzak berariaz eskatzen ez dituen adberbio-sintagmak eta postposizio-sintagmak jo ohi dira.

## 2.1. AS-ren justifikazioa

● AS/A’ osagaien aldeko froga ugari eman daitezke:

a. zati-galdera baten erantzun laburra izan daiteke:

(36) A: Zer egin zuen Mirandek B: *bere burua hil*

b. mugitu egin daiteke:

(37) [bere burua hil], Mirandek egin zuen

c. ordezkapena:

(38) Mirandek bere burua hil zuen, eta Cioranek ere *berdin egin* zuen (berdin egin = *bere burua hil*)

## 2.2. ASren Barruko Subjektuaren Hipotesia

● Zeintzuk argudio daude subjektua AS-ren espezifikatzaile-gunean sortzen dela esateko? Teoria barruko argudioak (=a, b) eta argudio enpirikoren bat ere bai (= c,d)

a. Azalpen trinkoagoa ematea da argudio bat. Zentzuzkoa dirudi pentsatzeak aditzaren argumentu guztiak (osagarria eta subjektua, tipikoki) aditzaren islapenen barruan sortzen direla, haren eskakizun lexikoak diren neurrian, bata aditz-sintagmaren barruan eta bestea kanpoan sortzen dela esateak baino.

b. Sinpletasuna eta hizkuntz aldakortasunaren berri errazago ematea (SVO vs VSO hizkuntzak) da aurrekoarekin lotzen den beste argudio bat. Esaterako, Baker-ek (2001) bi parametro aipatzen ditu aditz-inflexio kategoriaren interakzioaz eta subjektuaren kokapenaz:

(40) ***Aditza erakartzearen parametroa*** (Baker 2001):

a. Inflexio edo Laguntzaile kategoriak aditza erakartzen du; edo

b. Aditzak Inflexio edo Laguntzailea erakartzen du

(41) ***Subjektua kokatzearen parametroa*** (Baker 2001):

a. Subjektua AS osagaiarekin elkartzen da; edo

b. Subjektua INF kategoriarekin elkartzen da

● Lehenak, adberbioen kokapena ikusita, ingelesa eta frantsesa bereizteko balio du:

(42) a. Jean a *souvent* embrassé Marie (“Jonek sarritan musukatu du Mari)

 b. John has *often* kissed Mary

(43) a. Jean embrasse *souvent* Marie (\* Jean *souvent* embrasse Marie)

 b. John *often* kisses Mary (\*John kisses *often* Mary)

(44) frantsesa ingelesa

 Inflexio-S Inflexio-S

 DS Inf’ DS Inf’

 Inf AS Inf AS

 Adberb AS Adberb AS

 A DS A DS

 Jean embrass +e *souvent*  Marie John *often* kiss+es Mary

● Bigarrenak galesaren eta ingelesaren arteko desberdintasun sistematiko baten berri emateko balio dezake; galesa VSO hizkuntza omen da (=45) baina ***VSO*** hurrenkera ***Lag-SVO*** hurrenkerarekin ere (=46) txandakatzen da:

(45) a. **bryn-odd** y dyn gar

 erosi-denb art gizon autoa (= ‘gizonak kotxea erosten zuen’)

 b. **naeth** y dyn **brynu** car

 denb art. gizon erosi autoa (= ‘gizonak autoa erosi zuen’)

(46) Inf-S

 Inf AS

 DS A’

 A DS

 naeth y dyn brynu car

🡺 Datuen interpretazio sinple bat: adizki trinkoetan *inflexio* kategoriak Aditza erakartzen du galesez baina subjektua AS-ren barnean geratzen da *iltzatuta*.

● Orain: benetan esan nahi dugu aditzek beren subjektu argumentuak modu diferentean tratatzen dituztela hizkuntzetan barrena (hots: ingelesez [espez, Inf’] posizioan eta galesez [espez, A’] posizioan)? Ikertzaile gehienek ezetz uste dute eta proposatzen dute S-Egitura berdina dela galesez eta ingelesez (eta hizkuntza guztietan). Hots:

(47) [AS ***subjektua*** [A’ A osagarria]]

Alde bakarra litzateke ingelesezko INF buruak *erakarri* egiten duela subjektua bere espezifikatzailera (INF-k duen tasunen bat *sendoa* da); eta galeserazko INF buruak ez duela perpauseko subjektua bere espezifikatzailera erakartzen (dagokion INF kategoriaren tasuna *ahula* da). Beraz, arestiko (41) berformulatu beharra dago:

(41’) ***Subjektua kokatzearen parametro berritua***

 Subjektua hizkuntza orotan AS osagaiarekin elkartzen da; eta

a. subjektua AS barruan gelditzen da; edo

b. (INF kategoriak erakarrita) subjektua INF kategoriarekin elkartzen da

🡺 Gainerako kategoria lexikoetan ere, aditzaz egiten den suposizio berdina egingo litzateke, hartara subjektu guztien azterketa bateratua eginez eta hizkuntza guztiak antzera aztertuz:

(48) a. [[IS *jokalariaren* bere buruaren kritika]-a]

b. [[IS *Duvoisinen*Bibliaren itzulpen]-a]

c. Zenbatzaile lerrakorren edo mugikorren jokabidea hainbat hizkuntzatan hartzen da argudiotzat:

(49) a. ***All the students*** have read the book

 b. ***The students*** have [***all*** read the book]

 c. \****The students*** have read the book ***all***

✓ Azalpen posiblea: zenbatzaile lerrakorra, banatuta ageri denean, subjektuak jatorriz betetzen duen gunean dago kokatuta, AS-ren barruan, ezkerretara:

(50) the students have [AS [DS ***all*** [DS ~~the students~~]] read the book]

d. Heycock irakaslearen bideoan, beste argudio bat ere aipatzen da: perpaus mailako esamoldeen argudioa (i.e. *the shit hit the fan*):

(51) a. the shit {will, could, might, can, did, …} hit the fan

b. inflexiorik gabeko unitateak [*the shit hit the fan*] = esanahi idiomatikoa

c. AS = ‘sekretu guztiak jakitera eman’

 DS A’

 A DS

 the shit hit the fan

# 3. INF kategoriaz

## 3.1. INF = perpausaren buru

● perpausaren analisia Chomsky (1986b) lanaren aurretik:

(52) Perpausa 🡺 IS + AS + *INF* edo *LAG* (= X’ eskemaren salbuespena)

● perpausa ere endozentrikoa bada, aukera bi baino ez daude:

a. perpausa = AS edo A’’’ (cf. Jackendoff 1977, Emonds 1985)

b. INF = perpausaren burua edo ardatza (Chomsky 1986b)

(53) Inf” = Inf-S

 espezifikatzailea Inf’

 osagarria Inf

● argudio bi eman ohi dira INF perpausaren ardaztzat jotzeko:

a. INF egokia behar da perpaus zuzena edukitzeko:

(54) a. \* Ainhoak egunkaria irakur

 b. Ainhoak egunkaria irakur *lezake*

 b’. Ainhoak egunkaria irakur-*riko du*

 b’’. Ainhoak egunkaria irakur-*tzea* nahi dut

b. subjektua-aditza komunztadura *espezifikatzaile-buru* harremanaren bidez azaldu liteke:

(55) a. Ainhoak egunkaria irakur {lezake, \*nezake, …}

 b. nik neuk egunkaria irakurtzen {dut, \*du, …}

## 3.2. Aditzaren eta Inflexioaren bategiteaz euskaraz

● Gogoratu lehenagoko parametroa:

(56) *Aditza erakartzearen parametroa* (Baker 2001):

a. Inflexio edo Laguntzaile kategoriak aditza erakartzen du (cf. frantsesa); edo

b. Aditzak Inflexio edo Laguntzailea erakartzen du (cf. ingelesa)

● euskarak flexio aberatsa duela eta, pentsatzekoa da INF adabegiak erakartzen duela aditza (eta aspektua) adizki trinkoetan, eta ez alderantziz. Beraz:

(57) a. [INF-S Ø [ INF’ [AS Ainhoak egunkaria darama] INF] ] (S-Egituran)

 b. [INF-S Ainhoaki [ INF’ [AS ti egunkaria ta] daramaa]] (A-Egituran)

🡺 Frogetariko bat partikula modalen jokabidea izan liteke (?!):

(58) a. Ainhoak egunkaria irakurtzen {*bide, ei*, *omen*} du

 b. \* Ainhoak egunkaria {*bide, ei*, *omen*} irakurtzen du

 c. \* Ainhoak egunkaria irakurtzen du {*bide, ei*, *omen*}

(59) a. Ainhoak egunkaria {*bide, ei*, *omen*} darama

 b. \* Ainhoak egunkaria darama {*bide, ei*, *omen*}

## 3.3. Inf-Sintagmaren adjunktuak

● Inf kategoriaren adjunktutzat perpausa modifikatzen duten adberbioak eta postposizio-sintagmak har daitezke:

(60) a. Goizetan, Jonek egunkaria erosten du

 b. Inf-S

 PoS Inf-S

 Goizetan Jonek egunkaria erosten du

# 4. Konplementatzaile kategoriaren berri laburra

## 4.1. Konplementatzailea gramatika sortzailean

● *Konp* delakoa laurogeiko hamarkadara arte gauza birekin lotzen zen:

a. perpaus hasierako galdetzaileen lurreragunearekin:

(61) a. you INF visit *which city*[NZ] ? (S-Egitura)

b. *which city*[NZ] did you visit *~~which city~~*~~[NZ]~~ ? (A-Egitura)

b. mendeko perpausak sortzen dituzten hasierako menderagailuekin:

(62) a. I heard *that* you visited London b. I asked *whether* you visited London

● Koopman-en (1984) Vata hizkuntzaren azterketan, argi ikusten da gauza bereiziak direla:

(63) [***galdetzaileak***- perpausaren barneko osagaiak ***– menderagailuak***] (Vata)

● Chomsky (1986b) lanaren arabera, Konp-ek ere X’ eskemari jarraitzen dio:

(64) a. Konp” = KonpS b. Konp” = KonpS

espez Konp’ espez Konp’

 Konp osagarria = InfS osagarria = InfS Konp

## 4.2. Konplementatzailea eta Konp-sintagma euskaraz

● Konplementzaileak, *perpaus amaierako* menderagailuak: *-en, -ela, -elarik, -elako, -enik, -enean, bait-, ba-* (Goenaga 1984, Ortiz de Urbina 1989a).

● Kontua da euskaraz ere NZ-hitzek (galdetzaileek) perpaus hasierako gune bat betetzen dutela, eta berau Konplementatzailearen espezifikatzaile-gunearekin identifikatuko litzateke (O. de Urbina 1987b, eta hh):

(65) a. nork besapean egunkaria darama (S-egitura)

b. \* Nork besapean egunkaria darama ?

 c. *Nork darama* besapean egunkaria ?

 d. Nork esan duzu [~~nork~~ daramala besapean egunkaria] ?

Baina galdetzailearen ondo-ondoan *aditza + laguntzailea* doaz, ezinbestean joan ere, *Konp* burua hasieran balego bezala.

🡺 Beraz, Konplementatzailea hasieran egon daiteke, amaieran gauzatzen den arren.

# 5. izen-sintagma, IS eta determinatzaile-sintagma

● izen-sintagma deitura deskriptiboa izan ohi da, [Itsaso], [txikitako lagun bat] eta [herri hau] bezalako egiturei deitzeko; IS eta DS X’ Teoriaren araberako deiturak dira.

## 5.1. IS eta DS ez dira berdinak

● Gramatikak nahiko argi uzten du tankera diferenteko egiturak direla biak (Abney 1987, Artiagoitia 1997):

(66) a. Jone Donostian dabil {itzultzaile / \* itzultzailea}

 b. Epaileak {hiltzailetzat / \* hitzailea-tzat} jo du akusatua

 c. Barcenasek {\*diru / dirua} galdu zuen

## 5.2. IS-ren barneko egituraz

Aditzak bezala, izenak bere hiztegiko ezaugarrien arabera osagarriak eta bigarren subjektu argumentu bat izan ditzake:

● osagarriak dituzten izenak…

(67) a. *ogiaren* beharra 🡺 a’. *ogia* behar dugu

 b. *autoaren* erosketa 🡺 b’. *autoa* erosi

 c. *fisikako* ikaslea 🡺 c’. *fisika* ikasi

🡺 osagarria eduki dezaketen izenak ez dira mugatzen aditzetik eratorritakoetara; honako erlaziozko izen hauek ere izan ditzakete osagarriak:

a. *irudi, argazki, erretratu*… bezalako izenak:

(68) (Artetaren) *Pitxitxiren* erretratua (EGLU-I (eranskina): 39)

b. senidetasun izenak (berauek erlaziozkoak direlako; cf. Anderson 1983):

(69) *Jonen* alaba, *Itsasoren* senarra, *Itsasoren* ahizpak…

c. kokapen izenak eta antzekoak:

(70) zubiaren {aitzin, albo, alde, atze, aurre, azpi, gain, ondo, …}[n, tik, ko…]

● izenaren espezifikatzailetzat (subjektutzat) jo daitezkeenak:

(71) a. *Zuazoren* (euskalkien) sailkapena 🡺 a’. *Zuazok* euskalkiak sailkatu ditu

 b. *Artetaren* (Pitxitxiren) erretratua 🡺 b’. *Artetak* Pitxitxi erretratatu zuen.

● Aditzarekiko paralelismoak honako egituretan pentsarazten digu:

(72) DS (73) DS

 D’ D’

 IS D IS D

 I’ PS I’

 PS I PS I

 *ogiaren* behar -a *Artetaren*  (Pitxitxiren) erretratu -a

 *autoaren* erosketa -a *Zuazoren* (euskalkien) sailkapen -a

 *fisikako* ikasle -a

● izenaren adjunktutzat, berriz, adjektiboak…

(74) a. herri txiki polit bat b. herri polit txiki bat

 c. herri txiki polit ezkutu bat d. herri ezkutu txiki polit bat

(75) DS

 IS D

 IS AdjS

 IS AdjS

eta *–ko* buru duten sintagma gehienak izaten dira (cf. aurreko 34 diagrama).

## 5.3. DS-ren barneko egituraz

● Tipikoki, IS osagaia da D-ren osagarria.

● Espezifikatzailetzat *posesibo* arrunta (egiazko jabetza) adierazten dutenak jo ohi dira:

(76) DS

 PS D’

 IS D

 Mirenen auto -a

 euskararen arazo -a

Analisia honelatsu justifikatu ohi da:

a. (76)-eko diagramak egokiro azaltzen du posesiboak ez duela erlazio semantiko edo thematikorik izenarekin.

b. Egiazko jabetza adierazten duen genitiboa predikatua izan liteke perpaus kopulatibo batean, eta hor izenik ez da ageri:

(77) a. autoa *Mirenena* da (cf. ?? sailkapena *euskalkiena* da)

b. arazoa *euskararena* da (cf. ?? erosketa *autoarena* da)

Honek iradokitzen du (76)-ko *Mirenen, euskararen* genitiboek ez dutela hain lotura esturik izenarekin (ez dira izenaren argumentu); aurreko *ogiaren, autoaren, euskalkien* genitiboek, berriz, badute lotura estua izenarekin, haren argumentu zuzenak dira-eta.

c. gramatikan IS hutsak, eta ez DS-ak, agertzen direnean, jabetza-genitiboak ez dira egiazko jabetzaren adierazleak izaten, osagarri hutsak baino:

(78) a. *heriotzaren beldur* naiz (cf. heriotzari beldur diot)

 b. … egizue hau *nire oroigarri* (= ni oroitzeko)

● DS mailako adjunktuak, berriz, perpaus erlatiboak jo daitezke eta, txertaketa mailaren arabera, *-ko* buru duten sintagmak:

(79) a. gure gaurko eskola hau b. gaurko [gure eskola hau]

# 6. Postposizio-sintagmak

● Hona hemen postposizio kategoriarako X’ Teoriak eta buru-parametroak aurreikusten dutena:

(80) Postposizio” = Postposizio-Sintagma

 espezifikatzailea Postposizio’

 osagarria Postposizio

● euskaraz, postposizioak = deklinabideko atzizki gehienak eta hitz independente batzuk ere bai.

(81) a. postposizio atzizkiak: *-n, -ra, -rantz, -raino, -tik, -gatik, -en, -entzat, -tzat, -*

*ekin, -z*, …

 b. besterik: *kontra, aurka, zehar, at, gabe* (cf. Ortiz de Urbina 1989)

 c. kokapen izenak (cf. Azkarate 1990, de Rijk 1997 *vs* Rebuschi 1993)

● Postposizioen osagarriak postposizio bakoitzak hautatzen duen osagai-mota izango da, noski. Aukera arruntena DS osagarria da, baina ez bakarra :

(82) Po-S

 DS Po

 auzo berri [pl] tik (🡺 auzo berritik)

 auzo berri [sg] n (🡺 auzo berrian)

 auzo berri asko [-sg, -pl] n (🡺 auzo berri askotan)

 auzoko berri –a rekin (🡺 auzoko berriarekin)

 auzoko berri [pl] ekin (🡺 auzoko berriekin)

(83) a. [Adberbio-S iaz, aurten] + ko 🡺 [Po-S [Adb-S iaz-, aurten-] ko]

 b. [Po-S lagunarekin] + ko 🡺 [Po-S [Po-S lagunareki-] ko]

 c. [Po-S etxean] + zehar 🡺 [Po-S [Po-S etxean ] zehar]

## 6.1. Kasu-markak eta postposizioak

● Normalean, kasu-markei komunztadura dutenei eta erlazio gramatikal soila adierazten dutenei esaten zaie: ergatiboa, datiboa eta absolutiboa. Baina Eguzkitzak (1993) eta Goenagak (1997, 2003) jabetza-genitiboa ere hartzen dute kasu-markatzat.

🡺 Oro har: zenbat eta funtzionaltasun handiagoa (esanahi lexiko ilunagoa), orduan eta errazago kasu-markatzat jotzea.

● kasu-marken analisia: normalean, kasu-markei ez zaie presentzia sintaktiko nabarmenik aitortzen, DS batek bereganatzen duen markatzat hartzen da:

(84) a. DS + kasua b. KS c. DSergatiboa/datiboa

 DS K DS kasu-marka

 auzoko berria*-k, -ri* auzoko berria *–k/-ri* auzoko berria -*k, -ri*

# 7. Adjektibo-Sintagma

● Hona hemen adjektibo kategoriarako X’ Teoriak aurreikusten duena:

(85) Adjektibo” = Adj-S

 espezifikatzailea Adjektibo’

 osagarria Adjektibo

● Adjektiboen osagarriak beti ere adjektibo bakoitzaren hautu lexikoa dira:

🡺 jabetza-genitibo osagarriak hartzen dituzten adjektiboak badaude:

(66) a. {*zeure lagunaren/egoera berriaren*} lagungarri, erakusgarri

 b*. gurasoen* (des-)berdina zara zu

🡺 edo beste sintagma batzuk:

(86) a. liburu hauek {*irakurtzen, ulertzen*} {zailak, gaitzak, errazak}

 b. Jon *etxetik* hurbil bizi da

🡺 Gai hau, dena dela, nahiko landu gabe dago euskaraz (Arteatx 2015, Vidador 2016).

● Adjektiboaren espezifikatzailetzat mailakatzaile lana egiten duten sintagmak jo ohi dira:

(87) Baztan {nahiko, guztiz, zeharo, oso, izugarri…} polita da

(88) mailakatzaileak askotarikoak izan daitezke:

 a. Adberbio-Sintagmak: biziki, zeharo, guztiz

 b. Adjektibo-Sintagmak: izugarri, itzel, ikaragarri, oso

 c. Zenb-Sintagmak: nahiko, aski, asko, franko

 d. *–ko* sintagmak: gaitzeko, itzelezko, izugarrizko…

🡺 Perpaus txikiak aztertzean bueltatuko gara adjektibo kategoriaren espezifikatzaileez hitz egitera.

# 8. Graduatzaile-Sintagma

 ● Ingelesez *degree* izenarekin ezagutzen da buru funtzional hau (Abney 1987 lanaz gero) eta euskaraz oso gutxi landu da (cf. Goenaga 2008, Vela 2018). Egitura hauxe aurreikusten du X’ Teoriak:

(89) GradS

 Espez Grad’

 AdjS Grad

● Graduatzaile kategoriako elementuak –*ago, -en, -egi* morfemak lirateke eta mailakatzaile-lana egiten duten sintagmak espezifitzaile Goenagaren analisian:

(90) [GradS bost zentimetro [Grad’ [AdjS luze] [Grad ago]]

Konparazio perpausa, berriz, Goenagak adjunktutzat hartzen du, Grad’ mailan atxikitzen dena printzipioz.

1. Alternatiboki: A-k B o-komandatzen du bbaldin eta: (a) B A-ren ahizpa-adabegia bada; edo (b) A-ren ahizpa-adabegiak B menderatzen badu. (Adger 2003: 117). [↑](#footnote-ref-1)
2. Zentzu hertsian, ezkerreko sintagmak badu eskuinekoaren antzekoa den beste irakurketa ezohiko bat ere: Frantzian dagoen eta gobernuak duen bulegoa. Arazoa da beste irakurketa (Frantziako gobernuak duen bulegoa) ez dela errespetatzen behin *Frantziako gobernua* osagaia apurtuz gero. [↑](#footnote-ref-2)
3. Kaynek (1994), hala ere, [espezifikatzailea-burua-osagarria] hurrenkera unibertsala defendatu du. [↑](#footnote-ref-3)